Spoločnosť EPSON neustále pracuje na vylepšeniach svojich tlačiarní. V Banskej Štiavnici predstavili celú škálu farebných aj čiernobielych tlačiarní do domácnosti zo série EcoTank. Konkrétne ukázali štyri modely z radu farebných tlačiarní (L3150, L3110, L7160, L7180) a tri modely z radu čiernobielych tlačiarní (M1100, M1120, M2140).
Všetky nové modely sú z radu atramentových tlačiarní, ktoré sú výhodnejšou alternatívou k laserovým tlačiarňam. Nielen, že ponúkajú tlač za lepšie ceny ako laserové tlačiarne, ale aj s výrazne nižšou spotrebou energie, čím šetria životné prostredie.
Tlačiarne zo série spotrebiteľských farebných tlačiarní EcoTank (L3150, L3110, L7160, L7180) sú kompaktnejšie, ústretovejšie a výhodnejšie ako kedykoľvek predtým. Všetky modely sa dodávajú so zásobou atramentu až na tri roky, čím šetria až 90% výdavkov na atramentové náplne. Podobne ako predošlé modely, aj L3150, L3110, L7160 a L7180 majú nádržky na atrament umiestnenú na prednej časti, vďaka čomu poskytujú jasný prehľad o stave atramentu a zjednodušujú prípadnú výmenu atramentových náplní. Tá je jednoduchšia ako kedykoľvek predtým vďaka systému plnenia atramentu novej generácie.
Vylepšené atramentové fľaštičky sú navrhnuté tak, aby sa znížilo riziko neporiadku a vyšplechnutia a navyše obsahujú mechanizmus, ktorý zaisťuje, že príslušnou farbou sa dajú naplniť len tie správne nádržky.
Aj samotná tlač je veľmi jednoduchá a intuitívna vďaka pripojeniu na Wi-Fi a možnosti tlačiť z mobilu alebo tabletu cez aplikáciu Epson iPrint. Všetky zariadenia sú 3 v 1 – ponúkajú kopírovanie, tlač, skenovanie a dokonca aj tlač fotografií bez okrajov. Model L7180 ponúka aj tlač vo formáte A3.
Atramentové tlačiarne z produktovej rady čiernobielych tankových systémov (M1100, M1120, M2140) boli navrhnuté s dôrazom na ekológiu. Ich týždenná spotreba elektriny sa pohybuje v rozmedzí 1 až 2 kWh, za čo si vyslúžili certifikát Energy Star.
Ich nízka spotreba spolu s nízkymi nákladmi na tlač ich radí medzi cenovo najvýhodnejších tlačiarne pre zákazníkov. Ekonomické opatrenia sa však v žiadnom prípade neodrazili na výkonnosti a kvalite tlače. Modely M1100 a M1120 tlačia rýchlosťou 15 strán za minútu s výstupom prvej strany už za 8 sekúnd. M2140 je navyše zariadením typu 3 v 1 – ponúka tlač, kopírovanie a skenovanie.
Podobne ako väčšina tlačiarní z dielne spoločnosti EPSON, aj tieto modely ponúkajú kompaktný a ústretový dizajn.
Zdroj: Epson
Vaša e-mailová adresa nebude zverejnená. Vyžadované polia sú označené *
Xerox vymenoval Johna Bruna za prezidenta a prevádzkového riaditeľa
Koenig & Bauer na veľtrhu K2022
Nová verzia aplikácie Epson Print Admin (EPA)
SYNERGIA INŠPIRACIÍ A TRENDOV!
Aký je Spektrofotometer SD-10 od Epsonu?
Sharp/NEC uvádza na trh Precision Touch Display LCD 75″ Sharp PN-L752B
Sharp/NEC uvádza na trh Windows Collaboration Display LCD 55″ NEC MultiSync® WD551
Váš dostatočne veľký spoločník v zasadačke!
Sharp/NEC predstavil 86" dotykový LCD interaktívny 4K displej PN-L862B
Spoločnosť Sharp/NEC uvádza nový LCD 55" a 65″ Du-Co Room System
Fedrigoni oznamuje zámer získať Papeterie Zuber Rieder
Mondi SCP získalo – Národnú cenu za kvalitu a spoločenskú zodpovednosť za rok 2022
Harmanec-Kuvert v Brezne pokračuje v modernizácii výroby
Fedrigoni kupuje od Arjowiggins španielsku spoločnosť Guarro Casas
Mondi investuje 400 miliónov eur do nového papierenského stroja